DETERMINACIÓN DO NÚMERO E RÉXIME DOS POSTOS DE TRABALLO RESERVADOS AO PERSOAL EVENTUAL NO CONCELLO
ADMINISTRACIÓN LOCAL — Municipal — Pontevedra (Persoal, oposicións, 03/07/2019)

A Xunta de Goberno Local, na sesión que tivo lugar o 15/06/2019, adoptou o seguinte acordo: “(.) Primeiro.- Unha vez constituída a nova Corporación municipal, aprobar o número de postos reservados a persoal eventual neste Concello de Pontevedra, nos seguintes termos: 1.- Manter os postos reservados a persoal eventual (sete postos) co réxime e retribucións que actualmente se atopan recollidos na vixente relación de postos de traballo para o ano 2019, publicada no BOP núm.13, do 18/01/2019 e aprobada por esta Xunta de Goberno Local con efectos do día 01/01/2019: Estes postos de traballo recóllense, así mesmo, no cadro de persoal anexo ao Orzamento municipal para o ano 2019 aprobado polo pleno da Corporación o día 21/01/2019 e publicado no BOP núm.19 do 28/01/2019. Estes postos terán asignadas as mesmas funcións que se determinaron nos respectivos acordos de creación de posto de persoal eventual.2.- Xunto aos postos reservados a persoal eventual recollidos na vixente RPT e no actual cadro de persoal arriba sinalados, acórdase determinar como novos postos reservados a persoal eventual os seguintes (2 postos), co réxime e retribucións que se precisa, o que implica que se teñan que iniciar os trámites necesarios para plasmar estes postos na relación de postos de traballo e no cadro de persoal, mediante a tramitación da modificación destes instrumentos de ordenación: Xefe negociado de grupo municipal. Bacharelato/Técnico. Percibirá unha retribución anual asimilada ás retribucións anuais básicas e complementarias dun administrativo/a do Concello de Pontevedra con nivel de complemento de destino 20. Asesor de proxectos. Graduado de calquera rama. Percibirá unha retribución anual asimilada ás retribucións anuais básicas e complementarias asimiladas ao posto de Xefe de Servizo de nivel 26. Sen prexuízo de que a través do presente acordo se determine a creación do novo posto de persoal eventual arriba sinalado, xunto co seu réxime de funcións e retributivo, para a efectividade da súa creación deberanse, como se sinalou, realizar os trámites oportunos para a súa incorporación á relación de postos de traballo e ao cadro de persoal anexo ao Orzamento do concello de Pontevedra, para a súa consignación orzamentaria e demais efectos. Segundo.- Publicar o presente acordo no Boletín Oficial da Provincia, en cumprimento do artigo 104 bis, apartado 5 da LBRL.(.9”. Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito.